ಲಾರ್ನಾಕಾ ಉಪ್ಪುದ ಕೆರೆ

ಲಾರ್ನಾಕಾ ಉಪ್ಪುದ ಕೆರೆ ಲಾರ್ನಾಕಾ ನಗರೊದ ಪಶ್ಚಿಮೊಡು ಬೇತೆ ಬೇತೆ ಗಾತ್ರೊದ ನಾಲ್ ಉಪ್ಪು ಕೆರೆಕುಲೆನ ಒಂಜಿ ಸಂಕೀರ್ಣ ಜಾಲನೇ ಲಾರ್ನಾಕಾ ಉಪ್ಪುದ ಕೆರೆ. (ಅವುಲು 3 ಒಂಜೊಂಜಿ ಕಡೆಟ್ ಒಟ್ಟು ಸೇರ್ದ್ ಉಪ್ಪುಂಡು). ಕೆರೆ ಮಲ್ಲವು, ಅಯಿಡ್ದ್ ಬುಕ್ಕೊ ಆರ್ಫನಿ ಕೆರೆ, ಸೊರೊಸ್ ಕೆರೆ ಬುಕ್ಕೊ ಸ್ಪಿರೋ ಕೆರೆ ಉಂಡು. ಪ್ರಮುಖವಾದು ಗುರುತಿಸುನ ಭೌಗೋಳಿಕ ಪ್ರದೇಶೊ ಲಿಮಾಸೊ ಉಪ್ಪುದ ಕೆರೆತ ಬುಕ್ಕೊ ಸೈಪ್ರಸ್ ಡ್ ರಡ್ಡನೇ ಮ ಮಲ್ಲ ಉಪ್ಪು ದ ಕೆರೆ. ಸರೋವರೊದ ಒಟ್ಟು ಮೇಲ್ಮೈ ವಿಸ್ತೀರ್ಣೊಲು 2.2 ಕಿಮೀ2 ಆದುಂಡು. ಲಾರ್ನಾಕಾ ಅಂತರರಾಷ್ಟ್ರೀಯೊದ ವಿಮಾನ ನಿಲ್ದಾಣಕು ಪೋಪಿನ ರಸ್ತೆದ ಒಂತೆ ದೂರೊಡು ಉಪ್ಪುನೆಡ್ದಾತ್ರ, ಈ ಕೆರೆ ಆ ಪ್ರದೇಶೊದ ಮಲ್ಲ ವಿಶಿಷ್ಟ ಹೆಗ್ಗುರುತುಡು ಒಂಜಿ ಆದುಂಡು. ಉಂದು ಸೈಪ್ರಸ್ ದ ಮುಖ್ಯವಾದ್ ಗುರುತಿಸಾವುನ ಭೌಗೋಳಿಕ ಪ್ರದೇಶೊಲಾ ಆದುಂಡು. ಬುಕ್ಕೊ ಉಂದೆನ್ ರಾಮ್ಸರ್ ಕನ್ವೆನ್ಷನ್ ಸೈಟ್, ಪಂದ್ ಬುಕ್ಕೊ ನ್ಯಾಚುರಾ 2000 ಸೈಟ್, ಬಾರ್ಸಿಲೋನಾ ಕನ್ವೆನ್ಷನ್ ದ ಅಡಿಟ್ ವಿಶೇಷ ಸಂರಕ್ಷಿತ ಪ್ರದೇಶ ಪಂದ್ ಘೋಷಿಸಾದೆರ್. ಪಕ್ಷಿಧಾಮೊ ಈ ಕೆರೆಟ್ ಪ್ರಮುಖವಾದ್ ಮಸ್ತ್ ಪಕ್ಷಿಲು ತೋಜುದು ಬರ್ಪಿನ ಪ್ರದೇಶವಾದುಂಡು. ಉಂದು ಹ್ಯಾಲೋಫೈಟಿಕ್ ಕುರುಚಲು ಭೂಮಿಡ್ದ್ ಸುತ್ತುವರಿದುಂಡು. ಅಯಿತ ದಂಡೆಡ್ ಉಪ್ಪುನ ಒಟ್ಟೋಮನ್ ಇಸ್ಲಾಂ ಧರ್ಮೊದ ಪವಿತ್ರ ದೇವಾಲಯೊಡು ಒಂಜಾಯಿನ ಹಲಾ ಸುಲ್ತಾನ್ ತೆಕ್ಕೆ ಉಂಡು. ಉಂದು ಮುಹಮ್ಮದ್ ಅರೆನ 'ವೆಟ್-ನರ್ಸ್' ಉಮ್ ಹರಾಮ್ ಅರೆನ ಸಮಾಧಿನ್ ಹೊಂದುದುಂಡು. ಉಂದು ಸೈಪ್ರಸ್ ಮೂಲಕೊಡು ದಾಂಟುನ ಪ್ರಮುಖ ವಲಸೆ ಮಾರ್ಗೊಲೆಡ್ ಒಂಜಾದುಂಡು. ಪಕ್ಕಿ ಪ್ರಭೇದೊಲೆಡು 2,000–12,000 ಫ್ಲೆಮಿಂಗೊಲು (ಫೀನಿಕಾಪ್ಟೆರಸ್ ರೋಸಸ್) ಸೇರುದುಂಡು. ಚಳಿಗೊಲೊದ ತಿಂಗೊಲೆನ್ ಅಲ್ಪನೆ ಕಳೆಯುಂಡು, "ಆರ್ಟೆಮಿಯಾ ಸಲಿನಾ"ದ ಜನಸಂಖ್ಯೆಗ್ ಆಹಾರೊನು ಕೊರುಪುಂಡು. ಬಾಕಿದ ಪ್ರಮುಖ ಪಕ್ಷಿಲೆನ ಪ್ರಭೇದೊಲು "ಗ್ರಸ್ ಗ್ರಸ್", "ಚರಡ್ರಿಯಸ್ ಅಲೆಕ್ಸಾಂಡ್ರಿನಸ್", "ಲಾರಸ್ ರಿಡಿಬಂಡಸ್", "ಹಿಮಾಂಟೋಪಸ್ ಹಿಮಾಂಟೋಪಸ್", "ಬುರ್ಹಿನಸ್ ಈಡಿಕ್ನೆಮಸ್", "ಹೋಪ್ಲೊಪ್ಟೆರಸ್ ಸ್ಪಿನೋಸಸ್", "ಓನಾಂಥೆ ಸೈಪ್ರಿಯಾಕಾ". ಪಕ್ಷಿವೀಕ್ಷಕೆರುನ ಹಿಂಡುಲು ಕೆರೆತ ಮಧ್ಯೊಡು ಒಟ್ಟುಗೂಡೊಂದು ಇತ್ತುಂಡು. ಫ್ಲೆಮಿಂಗೊಡ್ದು ಗುಲಾಬಿ ಬಣ್ಣೊದ ಜ್ವಾಲೆನ್ ತೂವರೆ ಒಟ್ಟುಗೂಡುವ ಬುಕ್ಕೊ ಇತರೆ ಪ್ರಮುಖ ವಲಸಿಗರೆನುಲಾ ಸೇರುದುಂಡು. ಲಾರ್ನಾಕಾ ಉಪ್ಪುದ ಕೆರೆ ಸಂಕೀರ್ಣೊನು 1997 ಟ್ ಮಂತ್ರಿಮಂಡೊಲದ ನಿರ್ಧಾರೊಡು ಸಂರಕ್ಷಿತ ಪ್ರದೇಶ ಪಂದ್ ಘೋಷಿಸಲಾಂಡ್. ದುಂಬುದ ನಂಬಿಕೆಗ್ ವಿರುದ್ಧವಾದ್ ಗ್ರೇಟರ್ ಫ್ಲೆಮಿಂಗೊ ("ಫೀನಿಕಾಪ್ಟೆರಸ್ ರೋಸಸ್") ಉಂತುನು ಮಾತ್ರ ಅತ್ತಂದೆ ಈ ಕೆರೆಟ್ ಸಂತಾನೋತ್ಪತ್ತಿ ಮನ್ಪುಂಡು ಪಂದ್ ಇಂಚಪ್ಪದ ಪುರಾವೆಲು ಸೂಚಿಸುಂಡು. ದಂತಕತೆ ಚಳಿಗಾಲೊಡು ಕೆರೆಟ್ ನೀರ್ ದಿಂಜಿಂಡು. ಉಲ್ಲೇಕೊಲು ಬಾಹ್ಯ ಕೊಂಡಿಲು Media related to Larnaca Salt Lake at Wikimedia Commons